何太直播揚言將何伯變千萬富翁：將450萬變成4500萬
何伯及「新何太」因《東張西望》早前連日追訪，令二人成為全城熱話，外界亦非常關注兩人的動向。何太早前被網民爆出在抖音以「千語BB生活錄語」來分享自己對男人的價值觀，日前何太在抖音開直播，回應網民提問期間，更爆粗指何伯的450萬拿回來是要給她打理，更會將450萬變4500萬。
日前何太與何伯食飯時開直播，吸引大批網民留言，期間有人留言表示450萬並不是何太所擁有的，何太顯得非常得戚，並爆粗說：「X！我老公嗰450萬真係攞番嚟交畀我打理，我肯定會好努力，將450萬變成4500萬，變成5個億，50個億都有可能。我嘅理想好大㗎，真係㗎，我唔怕講。之前我冇乜理想㗎，係由於我報讀咗個課程，係我老師感染咗我，影響咗我。我先至依家會變到好努力嘅一個人。」